નવી દિલ્હી, 20 જુલાઇ : મિશન 2014 એટલે કે લોકસભા ચૂંટણી 2014ને કેન્દ્રમાં રાખીને દેશના મુખ્ય વિરોધ પક્ષ ભારતીય જનતા પાર્ટી (ભાજપે)એ જોરદાર તૈયારીઓ આરંભી દીધી છે. આ તૈયારીઓની માહિતી આપતા પાર્ટીના નેતા અનંત કુમારે શુક્રવારેનવી દિલ્હીમાં ભાજપના મુખ્યાલયમાં બોલાવેલી પત્રકાર પરિષદમાં જાહેરાત કરી કે નરેન્દ્ર મોદીના વડપણ હેઠળની ચૂંટણી પ્રચાર સમિતિએ 20 અલગ અલગ પેટા-સમિતિઓની રચના કરી છે. તેમાં કામગીરી બજાવવા માટે પક્ષના મોવડીઓને નિયુક્ત કર્યા છે. આ દ્વારા પક્ષના તમામ વરિષ્ઠ નેતાઓને નારાજ કરવાને બદલે સાચવી લેવાનો પ્રયાસ કરવામાં આવ્યો છે.